МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29,

Рег. № 8121р - 16663, Екз. № 1
08.09.2026 г.

О  Б  Я  В  Л  Е  Н  И  Е

На основание чл. 10а, ал. 2 от Закона за държавния служител и чл. 14 от Наредбата за провеждането на конкурсите и подбора при мобилност на държавните служители и заповед рег. № 8121 К - 14647/02.09.2026 г., обявява конкурс за заемане на 1 (една) вакантна длъжност
ДИРЕКТОР 

на дирекция „Национална система 112” - МВР, 
длъжностно ниво: 3, съгласно Класификатора на длъжностите в администрацията, наименование  на длъжностното ниво: ръководно ниво 3Б
I. Минимални и специфични изисквания за заемане на длъжността:

1. Образователно-квалификационна степен – „магистър“.

2. Област на висшето образование – съгласно ПМС 125/24.06.2002 г.

3. Професионално направление – съгласно ПМС 125/24.06.2002 г.

4. Професионален опит - 6 години и/или минимален ранг V старши.

5. Кандидатите да отговарят на изискванията на чл. 7 от Закона за държавния служител (ЗДСл).

6. Да притежават или да получат разрешение за достъп до класифицирана информация до ниво на сигурност „Строго секретно“. 
Съгласно чл. 10д, ал. 4 от ЗДСл, актът за назначаване се издава в 14 - дневен срок от получаването на разрешението за достъп, когато не е представен такъв документ.

II. Кратко описание на длъжността, съгласно длъжностната характеристика:

· Ръководи и отговаря за дейността на дирекцията.

· Изпълнява заповедите на министъра на вътрешните работи, административния секретар на МВР и заместник-министрите.

· Прилага законовите, подзаконовите и вътрешноведомствените актове, свързани с управлението на дирекция „Национална система 112“ - МВР.
· Координира и контролира изпълнението на текущи задачи, възложени от ръководството на МВР.

· Разработва и предлага на министъра на вътрешните работи функционални задължения, организационна структура и щат на дирекцията, при промени на законовите и подзаконовите нормативни актове, регламентиращи дейността на структурата и/или промени в организацията на работа.

· Осъществява кадровата политика в дирекцията  и управлява човешките ресурси.

· Ръководи материалното и финансовото осигуряване на дирекцията.

· Контролира качеството по обслужване на повикванията към Единен Европейски номер 112 взаимодействието им със службите за спешно реагиране. 
· Координира работата на структурните звена на дирекцията.

· Осъществява взаимодействието на Районните центрове 112 с националните служби за спешно реагиране и други държавни органи, административни структури и органи на местната администрация.

· Осъществява взаимодействието с центровете за спешни повиквания 112 в държавите - членки на Европейския съюз.

· Контролира спазването на технологията на работа с Автоматизирана информационна система (АИС) „Регистър спешни повиквания 112”.

· Изготвя анализ за дейността на дирекцията. 

· Изготвя предложения за развитие на Национална система за спешни повиквания с единен европейски номер 112.

- В изпълнение на правомощията си издава заповеди.
IІI. Начин за провеждане на конкурса:

- Защита на концепция за стратегическо управление на тема „Стратегическо управление на Национална система 112“;
- Интервю.

IV.  Граници (от-до) на заплатите, определени за длъжностите за степен 1: от 620.20 евро до 1781 евро, съгласно Наредба за заплатите на служителите в държавната администрация.

При назначаване на кандидата спечелил конкурса, се определя основна месечна заплата по Приложение № 1 към Наредбата за заплатите на служителите в държавната администрация и съгласно Вътрешните правила за заплатите в МВР.

V. Необходимите документи, които кандидатите следва да представят за участие в конкурса са:

1. Писмено заявление за участие в конкурса по образец съгласно Приложение № 3 към чл. 17, ал. 2 от Наредба за провеждане на конкурсите и подбора при мобилност на държавни служители (НПКПМДСл).

2. Декларация по чл. 17, ал. 3, т. 1 от НПКПМДСл - по образец.

3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността. Ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.

4. Копие от документи, удостоверяващи продължителността и областта на професионалния опит.

5. Копие на документи за придобит ранг, при наличие на такъв.

6. Копие от други документи, свързани с изискванията за заемането на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване за издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.

Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.
VI. Място и срок за подаване на документите за участие:
Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес pr.press112@mvr.bg, като в този случай заявлението по чл. 17, ал. 2 и декларацията по чл. 17, ал. 3, т. 1 от НПКПМДСл следва да бъдат подписани от кандидата с електронен подпис.

 Срокът за подаване на документите е 10 (десет) дневен от датата на публикуване на обявлението за конкурса, на адрес: гр. София, ул. „Никола Габровски“ № 30, всеки работен ден от 08:30 ч. до 12:00 ч. и от 13:00 ч. до 17:00 ч.

Телефон за справки и допълнителна информация: 02/960 10 327.

При подаване на документите по електронен път кандидатите следва да проверяват статуса на същите на горепосочения телефонен номер.
VІІ. Списъците и други съобщения във връзка с конкурса ще бъдат обявявани на електронната страница на дирекция „Човешки ресурси“ - МВР - в интернет и интранет.

